# நவம்பர் 27



## நிகழ்வுகள்
- 25 &ndash; இலுவோயங் நகரம் ஆன் சீனாவின் தலைநகராக அறிவிக்கப்பட்டது.
- 602 &ndash; பைசாந்தியப் பேரரசர் மோரிசு அவரது கண் முன்னாலேயே அவரது மகன்கள் தூக்கிலிடப்பட்டதைக் கண்டார். அவரும் பின்னர் தூக்கிலிடப்பட்டார்.
- 1095 &ndash; திருத்தந்தை இரண்டாம் அர்பன் முதலாம் சிலுவைப் போரை அறிவித்தார்.
- 1703 &ndash; இங்கிலாந்து, டெவன் என்ற இடத்தில் உள்ள உலகின் முதலாவது கலங்கரை விளக்கம் எடிசுட்டன் அங்கு நிகழ்ந்த பெரும் சூறாவளியினால் சேதமானது.
- 1830 &ndash; அன்னை மரியா உலக உருண்டை மேல் நின்று கொண்டு கத்தரீன் லபோரேக்குக் காட்சியளித்தார்.
- 1895 &ndash; ஊர்ஃபா என்ற இடத்தில் 3,000 ஆர்மேனியர்கள் உதுமானியர்களால் உயிருடன் எரிக்கப்பட்டனர்.
- 1895 &ndash; பாரிசில் அல்பிரட் நோபல் நோபல் பரிசுக்கான திட்டத்தை தெரிவித்து தனது சொத்துக்களை அப்பரிசுக்கான மூலதனமாக அறிவித்தார்.
- 1912 &ndash; மொரோக்கோவின் வடக்குக் கரையை எசுப்பானியா தனது ஆளுகைக்குள் அறிவித்தது.
- 1935 &ndash; கொழும்பு இரத்மலானை விமான நிலையத்துக்கு முதலாவது வானூர்தி சென்னையில் இருந்து வந்திறங்கியது.
- 1940 &ndash; உருமேனியாவில் இரண்டாம் கரோல் மன்னனின் ஆதரவாளர்கள் 60 பேரை தளபதி இயன் அண்டோனெஸ்கு கைதுசெய்து தூக்கிலிட்டான்.
- 1944 &ndash; இரண்டாம் உலகப் போர்: இங்கிலாந்தில் ஆங்கிலேய விமானப்படைத் தளத்தின் ஆயுதக் கிடங்கில் ஏற்பட்ட பெரும் விபத்தில் 70 பேர் கொல்லப்பட்டனர்.
- 1964 &ndash; பனிப்போர்: இந்தியப் பிரதமர் சவகர்லால் நேரு அணுவாயுதச் சோதனைகளை நிறுத்தும்படி ஐக்கிய அமெரிக்காவையும் உருசியாவையும் கேட்டுக் கொண்டார்.
- 1971 &ndash; சோவியத்தின் "மார்ஸ் 2" விண்கலம் தனது துணை விண்கோள் ஒன்றை செவ்வாய்க் கோளில் இறக்கியது. இது செவ்வாயின் மோதி செயலிழந்தது. செவ்வாயில் இறங்கிய முதலாவது கலம் இதுவாகும்.
- 1975 &ndash; கின்னசு உலக சாதனை நூலை ஆரம்பித்து வைத்த ரொஸ் மாக்வேர்ட்டர் ஐரியக் குடியரசு இராணுவத்தால் சுட்டுக் கொல்லப்பட்டார்.
- 1978 &ndash; துருக்கியில் குர்திசுத்தான் தொழிலாளர் கட்சி (பிகேகே) ஆரம்பிக்கப்பட்டது.
- 1983 &ndash; கொலம்பியாவின் போயிங் 747 விமானம் எசுப்பானியா தலைநகர் மத்ரிதில் வீழ்ந்து நொருங்கியதில் 181 பேர் உயிரிழந்தனர்.
- 1989 &ndash; போயிங் 727 வானூர்தி கொலம்பியாவின் நடுவானில் வெடித்ததில், அதில் பயணம் செய்த அனைத்து 107 பேரும், தரையில் மூவரும் கொல்லப்பட்டனர்.
- 1989 &ndash; ஈழப்போரில் இறந்த போராளிகளை நினைவுகூரும் முகமாக மாவீரர் நாள் தமிழீழ விடுதலைப்புலிகள் அமைப்பினரால் அறிவிக்கப்பட்டது.
- 1997 &ndash; அல்சீரியாவில் இடம்பெற்ற தாக்குதலில் 25 பேர் கொல்லப்பட்டனர்.
- 2001 &ndash; ஹபிள் விண்வெளித் தொலைநோக்கி மூலம் ஓசிரிசு கோளில் ஆவியாகக்கூடிய நிலையில் ஐதரசன் மண்டலம் கண்டுபிடிக்கப்பட்டது. சூரிய குடும்பத்திற்கு வெளியே உள்ள கோள் ஒன்றில் வளி மண்டலம் கண்டுபிடிக்கப்பட்டது இதுவே முதல் தடவை.
- 2004 &ndash; யோவான் கிறிசோஸ்தோம் புனிதரின் எச்சங்களை திருத்தந்தை இரண்டாம் அருள் சின்னப்பர் கிழக்கு மரபுவழி திருச்சபையிடம் ஒப்படைத்தார்.
- 2005 &ndash; பிரான்சின் ஏமியென்சு நகரில் உலகின் முதலாவது மனித முகமாற்றுப் பொருத்து வெற்றிகரமாக இடம்பெற்றது.
- 2006 &ndash; கனடாவில் பிரெஞ்சு மொழி பேசும் மக்களை பெரும்பான்மையாக கொண்ட கியூபெக் மாகாணத்தைச் சேர்ந்தவர்கள் தனியான `தேச இனம்' என்ற அங்கீகாரத்தை கனடிய நாடாளுமன்றம் வழங்கியது.
- 2007 &ndash; ஈழப்போர்: கிளிநொச்சியில் அமைந்துள்ள புலிகளின் குரல் வானொலியின் ஒலிபரப்பு நிலையம், நடுவப்பணியகம் ஆகியவற்றின் மீது இலங்கை வான்படையின் வானூர்திகள் வான்குண்டுத் தாக்குதலை நடத்தியதில் 9 பேர் கொல்லப்பட்டு 10 பேர் படுகாயமடைந்தனர்.
- 2007 &ndash; ஈழப்போர்: இலங்கை இராணுவத்தினர் கிளிநொச்சி மாவட்டம், ஐயன்கேணியில் நடத்திய கிளைமோர் தாக்குதலில் 9 பாடசாலைச் சிறுமிகள் உட்பட 11 பேர் படுகொலை செய்யப்பட்டனர்.
- 2009 &ndash; மாஸ்கோவிற்கும், சென் பீட்டர்ஸ்பேர்க்கிற்கும் இடையில் விரைவுத் தொடருந்து ஒன்றில் குண்டு வெடித்ததில் 28 பேர் கொல்லப்பட்டு, 96 பேர் காயமடைந்தனர்.

## பிறப்புகள்

- 1701 &ndash; ஆன்டர்சு செல்சியசு, சுவீடன் வானியலாளர், இயற்பியலாளர் (இ. 1744)
- 1888 &ndash; கணேஷ் வாசுதேவ மாவ்லங்கர், இந்திய அரசியல்வாதி (இ. 1956)
- 1899 &ndash; ஆ. பூவராகம் பிள்ளை, தமிழகத் தமிழறிஞர் (இ. 1973)
- 1903 &ndash; லார்ஸ் ஒன்சாகர், நோபல் பரிசு பெற்ற நோர்வே-அமெரிக்க வேதியியலாளர் (இ. 1976)
- 1907 &ndash; ஹரிவன்சராய் பச்சன், இந்தியக் கவிஞர், நூலாசிரியர் (இ. 2003)
- 1911 &ndash; பே டெல் முண்டோ, பிலிப்பீனிய மருத்துவர் (இ. 2011)
- 1930 &ndash; பி. வி. வனஜா பாய், இந்திய சமூக செயற்பாட்டாளர் (இ. 2007)
- 1940 &ndash; புரூசு லீ, அமெரிக்க-சீன நடிகர், தற்காப்புக்கலை நிபுணர் (இ. 1973)
- 1942 &ndash; ஜிமி ஹென்றிக்ஸ், அமெரிக்க கித்தார் கலைஞர், பாடகர் (இ. 1970)
- 1942 &ndash; மிருதுளா சின்கா, இந்திய எழுத்தாளர், அரசியல்வாதி
- 1952 &ndash; பப்பி லஹரி, இந்தியப் பாடகர்
- 1960 &ndash; யூலியா திமொஷென்கோ, உக்ரைனின் 10வது பிரதமர்
- 1965 &ndash; பால்ராஜ், தமிழீழ விடுதலைப் புலிகள் அமைப்பின் முதுநிலைத் தளபதி (இ. 2008)
- 1972 &ndash; ரிசாத் பதியுதீன், இலங்கை அரசியல்வாதி
- 1973 &ndash; சத்தியேந்திர துபே, இந்தியப் பொறியாளர் (இ. 2003)
- 1977 &ndash; உதயநிதி ஸ்டாலின், தமிழகத் திரைப்பட நடிகர், தமிழ்நாட்டு அரசியல்வாதி
- 1986 &ndash; சுரேஷ் ரைனா இந்தியத் துடுப்பாட்டக்காரர்

## இறப்புகள்
- கிமு 8 &ndash; ஓராசு, உரோமைக் கவிஞர் (பி. கிமு 65)
- 1852 &ndash; அடா லவ்லேஸ், ஆங்கிலேயக் கணிதவியலாளர் (பி. 1815)
- 1875 &ndash; ரிச்சாட் கிறிஸ்தோபர் ஹரிங்டன், ஆங்கிலேய வானியலாளர் (பி. 1826)
- 1950 &ndash; தி. சதாசிவ ஐயர், ஈழத்துத் தமிழறிஞர், புலவர் (பி. 1882)
- 1982 &ndash; லெப்டினன்ட் சங்கர், ஈழப்போராட்டத்தில் இறந்த விடுதலைப் புலிகளின் முதல் போராளி (பி. 1960)
- 1989 &ndash; கே. ஏ. சுப்பிரமணியம், இலங்கை இடதுசாரி அரசியல் செயற்பாட்டாளர் (பி. 1931)
- 2003 &ndash; ஹரிவன்சராய் பச்சன், இந்தியக் கவிஞர் (பி. 1907)
- 2003 &ndash; சத்தியேந்திர துபே, இந்தியப் பொறியாளர் (பி. 1973)
- 2008 &ndash; வி. பி. சிங், 7வது இந்தியப் பிரதமர் (பி. 1931)
- 2010 &ndash; எஸ். ஜேசுரத்தினம், இலங்கை வானொலி, மேடை நாடக, திரைப்பட நடிகர் (பி. 1931)
- 2014 &ndash; பிலிப் ஹியூஸ், ஆத்திரேலியத் துடுப்பாளர் (பி. 1988)
- 2023 &ndash; எம். பி. என். பொன்னுசாமி, தமிழக நாதசுவரக் கலைஞர் (பி. 1933)

## சிறப்பு நாள்
- மாவீரர் நாள் (தமிழீழம்) (தமிழீழம், இலங்கை)
- ஆசிரியர் நாள் (எசுப்பானியா)